TARTU ÜLIKOOL

Sporditeaduste ja füsioteraapia instituut



Füsioteraapia eriala bakalaureuseõppe kliiniliste praktikate juhend

Koostajad: Kadri Medijainen,

Doris Vahtrik, Margot Bergmann,

Hanna Kalajas-Tilga, Monika Mets

Tartu 2022

Sisukord

[Eessõna 3](#_Toc117760620)

[1. Juhendis kasutatud mõistete selgitused 4](#_Toc117760621)

[2. Tartu Ülikooli füsioteraapia eriala bakalaureuseõppe kliiniliste praktikate sooritamise korraldus 8](#_Toc117760622)

[2.1. Praktikate toimumise ja praktikale saatmise kord 8](#_Toc117760623)

[2.2. Praktikaülesannete sooritamise ja praktika hindamise kord 8](#_Toc117760624)

[3. Kliiniliste praktikate praktikahinnangu andmise juhend 12](#_Toc117760625)

[4. Üliõpilase poolt esitatav praktikadokumentatsioon 16](#_Toc117760626)

[4.1. Erialane dokumentatsioon ja füsioteraapia aruanne 16](#_Toc117760627)

[4. 2. Praktika õpimapp 17](#_Toc117760628)

[LISAD 18](#_Toc117760629)

[Õppetöö käigus teatavaks saanud konfidentsiaalse info (sh isikuandmete) kaitse leping 19](#_Toc117760630)

[Füsioteraapia aruanne 21](#_Toc117760631)

[Praktika õpimapi blankett 24](#_Toc117760632)

[Praktikahinnang 28](#_Toc117760633)

[Praktikajuhend õppeaines „Skeleti-lihassüsteemi füsioteraapia“ 29](#_Toc117760634)

[Praktikajuhend õppeaines „Sisehaiguste füsioteraapia“ 31](#_Toc117760635)

[Praktikajuhend õppeaines „Füsioteraapia neuroloogias“ 33](#_Toc117760636)

[Praktikajuhend õppeaines „Laste füsioteraapia I“ 35](#_Toc117760637)

[Praktikajuhend õppeaines „Füsioteraapia praktika“ 37](#_Toc117760638)

[Kasutatud kirjandus 39](#_Toc117760639)

# Eessõna

Füsioteraapia eriala õpingute oluliseks osaks on praktika, mis laiemas mõttes tähendab oma kogemusest õppimist. Siiski väidavad Sweitzer ja King (2004), et üksnes kogemusest ei piisa, et praktika oleks ka tähendusrikas ja õppekava eesmärkide täitmist toetav. Ka Kolb (1984) kinnitab, et kogemus üksinda ei aita õppida ja areneda, kogetut tuleb mingil viisil töödelda ja korrastada. Sellest tulenevalt kaasnevad praktikaga ka erinevad õpiülesanded aitamaks õpitut seostada ja kinnistada.

„Füsioteraapia eriala bakalaureuseõppe praktikate juhend“ (edaspidi juhend) koondab Tartu Ülikooli (TÜ) füsioteraapia eriala üliõpilaste bakalaureuse õppeastmes läbitavate erialainete kliiniliste praktikate sooritamiseks vajaliku informatsiooni, juhised, blanketid ning vastavate erialaainete praktikate nõuded. Juhend on mõeldud läbitöötamiseks ning järgimiseks TÜ füsioteraapia eriala üliõpilastele, kuid selles sisaldub ka bakalaureuse õppeastme kliinilise praktika juhendajatele olulist selgitavat informatsiooni.

Praktika korraldamine on kõrgkoolile, praktikaasutusele ja õppijale tähtis ülesanne ning selle õnnestumine sõltub mitmetest asjaoludest. Kindlasti on olulisel kohal kõigi protsessis osalejate ettevalmistus ning kõikide osapoolte informeeritus ning ühetaoline arusaam praktika eesmärkidest (Vahtramäe jt, 2011). Loodame, et antud juhendile tuginedes on Tartu Ülikooli füsioteraapia eriala üliõpilaste bakalaureuseõppe õpingute käigus sooritatavad kliinilised praktikad edukad ning erialaselt arendavad.

# 1. Juhendis kasutatud mõistete selgitused

* 1. **Praktika** – osa füsioteraapia eriala bakalaureuseõppe õppekavast, mil üliõpilane viibib ajutiselt töökeskkonnas ning õpib, rakendades varem omandatud teadmisi ja oskusi erialases töös. Praktika kui praktiline sihipärane tegevus toimub õppeasutuse määratud vormis ning juhendaja(te) juhendamisel. Igale praktikale seatakse eesmärgid. Eristatakse praktika üldiseid eesmärke ning individuaalseid eesmärke.
* Praktika üldine eesmärk on läbi praktilise tegevuse kinnistada ja süvendada õppekava õppeainetes omandatud teadmisi ja oskusi, aidates seeläbi praktikandil saavutada õppeasutuse poolt seatud aine ning praktika õpiväljundeid.
* Lisaks seab üliõpilane igale praktikale individuaalsed eesmärgid, lähtudes eneseanalüüsist, veel arendamist vajavatest erialastest pädevustest, isiklikust huvist vms. Praktika individuaalseid eesmärke jagab praktikant praktika esimesel päeval praktikajuhendajaga ning nende saavutamist analüüsib praktikant õpimapis, mis tuleb esitada õppeasutusse vahetult pärast praktika lõppemiselt.

Tartu Ülikooli füsioteraapia eriala bakalaureuseõppes toimub praktika kahes erinevas vormis: erialaainete raames ning eraldi ainena „Füsioteraapia praktika”.

Erialaaineteks, mille raames TÜ üliõpilased kliinilise praktika sooritavad, on „Sisehaiguste füsioteraapia“ (II õppeaasta kevadel), „Skeleti-lihassüsteemi füsioteraapia“ (II õppeaasta kevadel), „Laste füsioteraapia I“ (III õppeaasta sügisel), „Füsioteraapia neuroloogias“ (III õppeaasta sügisel). Iga eelpool loetletud erialaaine maht on 6 EAP ning nende raames toimuva praktika maht on **90** tundi, st **keskmiselt 6 tundi** praktikabaasis sooritatud praktikaülesandeid iga praktikapäeva kohta, kuid vajaduspõhiselt võib praktikajuhendajaga kokkulepitult praktikapäevade kestust muuta (nt mõned praktikapäevad teha 8 h pikkused, et mingil praktikapäeval varem praktikalt lahkuda vms. Praktikatsükli pikkuseks igas eelpool nimetatud erialaaines on üldreeglina kolm nädalat.

Aine „Füsioteraapia praktika” toimub bakalaureuseõppe III õppeaasta kevadsemestril. Aine maht on **480 tundi**, mis on jaotatud kolme tsüklisse, kus iga tsükkel on pikkusega **neli nädalat,** iga tsükli kestus **160 h.** Praktikamaht õppeaine „Füsioteraapia praktika“ raames (ehk bakalaureuseõppe lõpupraktikal) on **8 h** päevas, sh eeldatakse, et vähemalt 80% sellest hõlmab praktiline tegevus praktikabaasis (128 h tsüklis). Aine kogumaht on 18 EAP. Viimati mainitud aines sooritatakse praktika **kolmes** erinevas valdkonnas, millest **kohustuslikud** on **skeleti-lihassüsteemi füsioteraapia** ning **füsioteraapia neuroloogias**. Kolmas praktikavaldkond on üliõpilase vabal valikul sisehaiguste füsioteraapia või laste füsioteraapia.

* Üliõpilastel on võimalik ainet „Füsioteraapia praktika“ sooritada ka Erasmus+ programmi raames välismaal. Välismaal saab praktikat sooritada lepinguliste partnerülikoolide juures vastavalt konkursile, mis toimub praktikale eelneva õppeaasta märtsikuus (vt <http://www.ut.ee/et/oppimine/erasmus-euroopa-sisene-opiranne-uliopilasvahetuses-osalemine>).

Lisaks läbivad üliõpilased bakalaureuseõppes praktika ka õppeainete „Massaaž“ ja „Terapeutiline harjutus“ raames, kuid nende praktikate näol ei ole tegemist kliinilise praktikaga, seega nende praktikate nõudeid ja korraldust antud juhend ei kajasta.

* 1. **Praktikant** – üliõpilane, kes teostab praktikabaasis praktikat. Praktika sooritamine praktikabaasis on üliõpilase õppeprotsessi kohustuslik osa. Praktika lõppedes esitab praktikant õppeasutusele nõutud praktikadokumentatsiooni ning elektroonselt täidetud tagasiside praktikajuhendaja ja praktikabaasi kohta (vt <http://lingid.ee/Praktikatagasiside>).
	2. **Juhendaja** – isik, kes juhendab ja suunab praktikanti praktikaprotsessi jooksul. Praktikandil on praktika sooritamise jooksul ülikoolipoolne juhendaja (edaspidi vastutav õppejõud) ning praktikabaasipoolne juhendaja (edaspidi praktikajuhendaja).
* Vastutav õppejõud on õppeasutuse poolt määratud isik, kelle peamine ülesanne on koordineerida praktika üldist korraldust, selgitada praktikandile praktika õpiväljundeid ning nõudeid ning anda praktikandile tagasisidet. Vajadusel nõustab vastutav õppejõud praktikanti praktika läbimise käigus tekkivate küsimuste korral. Vastutav õppejõud teostab praktikandi sooritatava praktika lõpphindamise.
* Praktikajuhendaja on kliinilises keskkonnas füsioterapeudina töötav isik, kes juhendab praktikanti töökeskkonnas, aidates tal võimaluste piires saavutada sooritatava praktika õpiväljudneid ja individuaalseid praktika eesmärke. Praktikajuhendaja tutvub praktika alguses praktikandi individuaalselt seatud praktikaeesmärkidega. Juhendamisel lähtub praktikajuhendaja praktikandi poolt sooritatava praktika juhendist. Praktikajuhendaja toetub praktikajuhendaja antud juhendi punktis 2.2. kirjeldatudpraktikajuhendajate ülesannetele. Praktikajuhendaja annab praktikandi praktikasooritusele vastavalt hindamisjuhendile (vt juhendi 3. ptk) hinnangu, samuti jagab praktikandile ning Tartu Ülikoolile tagasisidet praktikasoorituse kohta. Tagasiside õppeasutusele on elektroonne (vt <http://lingid.ee/juhendajatagasiside>).

**1.4. Praktikabaas** – koht, kus praktikant praktika eesmärkide ning õpiväljundite saavutamiseks töökeskkonnas praktiseerib. Praktikabaasideks võivad olla kõik Eesti Vabariigi haldusterritooriumil asuvad tervishoiu- ja sotsiaalabiteenust osutavad üksused (haiglad, polikliinikud, rehabilitatsioonikeskused, hooldekodud, erapraksised jms). Praktikabaasideks võivad olla ka spordiklubid, erilasteaiad, erikoolid jms.

**1.5. Õpiväljundid** – teadmised, oskused ja hoiakud, mis omandatakse õppimise tulemusel ning mis on kirjeldatud õppekava või õppeaine läbimiseks vajalikul baastasemel (Vahtramäe jt, 2011). Õpiväljundite saavutamist analüüsib praktikant õpimapis.

**1.6. Praktika õpimapp** – praktikandid individuaalne töövahend, mille abil läbi praktikakogemuse analüüsimise soodustakse praktikast õppimist. Õpimapp aitab üliõpilasel koguda, koondada ning analüüsida vajalikku ja olulist. Praktika õpimapp soodustab praktikal õpitu kinnistumist ning seoste loomist auditoorsel õppetööl õpituga, teenides teadmiste järjepideva täiendamise ning erialase tervikpildi tekkimise eesmärki.

Praktika õpimapp on üliõpilase individuaalsel vastutusel olev kirjalik dokument. Praktikant täidab õpimappi igal füsioteraapia eriala bakalaureuseõppe jooksul sooritataval kliinilisel praktikal. Üliõpilane esitab täidetud praktika õpimapi nõutud osad vastutava õppejõu poolt etteantud formaadis ning tähtajaks õppeasutusse.

**1.7. Akadeemiline vestlus** - vahetult pärast kliinilise praktika sooritamist õppeasutuses toimuv suuline praktikaeksam. Akadeemiline vestlus toimub alati pärast bakalaureuseõppe lõpupraktika sooritamist ehk õppeaine „Füsioteraapia praktika” raames. Praktikaeksamile pääsemise eelduseks on nõuetekohaselt esitatud praktikadokumentatsioon. Praktikaeksamile võtab praktikant kaasa praktikajuhendajalt saadud praktikahinnangu. Akadeemilise vestluse käigus hindab eriala õppejõud üliõpilase õpiväljundite saavutamist. Akadeemilise vestluse põhisisuks on juhtumi analüüs (st praktikal koostatud patsiendi füsioteraapia aruande kaitsmine). Akadeemilist vestlust juhtiv eriala õppejõud võib esitada erialaseid lisaküsimusi ning anda üliõpilasele ülesandeks demonstreerida ka praktilisi oskusi. Õppeaine „Füsioteraapia praktika” vastutaval õppejõul on õigus praktikaeksami sisu ja formaati muuta, teavitades üliõpilasi sellest enne kliinilisele praktikale suundumist (v.a. eriolukorrad, kus muudatused võivad olude sunnil ilmneda vahetult enne eksamit). Akadeemilise vestluse tulemusel ja võttes arvesse praktikajuhendaja hinnangut kujuneb üliõpilase lõpphinne.

Erinevate erialaainete raames toimuvate kliiniliste praktikate järgselt üldreeglina akadeemilist vestlust ei toimu – lõpphinne õppeaines, mille raames kliiniline praktika sooritati, kujuneb auditoorse õppetöö jooksul sooritatud hindeliste õppetegevuste ja praktikajuhendaja antud hinnangu põhjal. Siiski on aine vastutaval õppejõul õigus kutsuda üliõpilane erakorraliselt akadeemilisele vestlusele (nt kui praktikajuhendaja hinnagu ning auditoorse õppetöö osadena sooritatud õpiülesannete tulemused on väga vastandlikud vms).

# 2. Tartu Ülikooli füsioteraapia eriala bakalaureuseõppe kliiniliste praktikate sooritamise korraldus

## 2.1. Praktikate toimumise ja praktikale saatmise kord

Tartu Ülikooli füsioteraapia eriala üliõpilaste praktika organiseerimisega tegeleb praktika koordinaator, kes suhtleb praktikabaaside kontaktisikutega ja taotleb praktikakohad. Üliõpilased saavad end vastavale praktikale kirja panna alates eelnevalt teavitatud kuupäevast Moodle keskkonnas selleks ettenähtud kursustel „Praktika füsioteraapia erialaainetes“ ja „Füsioteraapia praktika (KKSB.05.034)“. Vahetult enne ametliku praktikakohtade valikut on võimalik eelisjärjekorras end praktikale kirja panna järgmistel juhtudel:

1. kui praktikant on eelkooliealiste lapse/laste vanem;
2. Kui praktikant on kutsutud reservõppe kogunemisele;
3. Kui praktikant osaleb rahvusvahelisel välisvõistlusel ühe võimaliku praktikatsükli ajal.

Praktikabaasi valikul lähtutakse õppepraktika eesmärkidest. Osades praktikabaasides võimaldatakse praktikantidele majutust praktikal viibimise ajaks. Majutussoovist tuleb teada anda eelpool nimetatud Moodle kursesel selleks spetsiaalselt ettenähtud kohas. Lõplikult kinnitab praktikakohad füsioteraapia eriala programmijuht, tehes vajadusel muudatusi broneeritud praktikakohtades. Muudatused tulenevad eelkõige ettenägematutest asjaoludest ja üliõpilast teavitatakse alati sellekohasest muudatusvajadusest.

Erialaainete raames sooritatavatele praktikatele on seatud eeltingimused (vastav info edastatakse erialaaine auditoorse õppetöö alguses), mis peavad praktikale pääsemiseks olema kõik täidetud.

Õppeaine „Füsioteraapia praktika“ raames lubatakse kevadsemestril toimuvale praktikale üliõpilased, kes on läbinud bakalaureuseõppe õppekava mahus 153 EAP-d. Väga erandlikul juhul, programmijuhiga kokkuleppel võib osutuda võimalikuks „Füsioteraapia praktika“ mõne tsükli sooritamine tavapärasest erineval ajal.

## 2.2. Praktikaülesannete sooritamise ja praktika hindamise kord

Järgnevalt kirjeldatakse **praktikandi üldkehtivaid ülesandeid** kõigi füsioteraapia bakalaureuseõppe raames sooritatavatel praktikatel. Iga konkreetse praktika detailsed juhised on toodud juhendi lisades ning sel teemal informeerib üliõpilasi ka aine vastutav õppejõud. Lisaks on praktikant kohustatud kinni pidama praktikabaasis kehtivatest nõuetest.

**Kliinilisele praktikale minnes on praktikandil kohustuslik praktikabaasi kaasa võtta:**

* vahetusriided ja –jalanõud
* rinnasilt (saab programmijuhilt);
* tervisetõend ehk „Raviteenuse osutamist tõendav dokument“, mis tuleb üliõpilasel taotleda perearsti juures;
* konfidentsiaalsusleping (vt Lisa 1). Konfidentsiaalsusleping sõlmitakse enne esimest praktikabaasis toimuvat kliinilist praktikat üliõpilase ja Sporditeaduste ja füsioteraapia instituudi vahel.
* osades baasides võib olla nõutud ka mingit kindlat vaktsineerimist tõendav dokument (nt hepatiit) vm konkreetne tervislikku seisundit tõendav dokument.

Praktikant teostab kliinilise praktika ettenähtud mahus ette määratud perioodi jooksul. Üldreeglina sooritab praktikant praktikaga seotud tegevusi eriaalainete praktikal 6 h ja lõpupraktikal 8h ulatuses iga praktikapäeva kohta. Päevast praktikamahtu on võimalik erialaainete raames toimuvatel praktikatel kokkuleppel praktikajuhendajaga/praktikajuhendaja poolt muuta.

Eeldatakse, et vähemalt 80% praktikamahust sooritab praktikant, viibides ja sooritades praktilisi tegevusi praktikabaasis. Maksimaalselt kuni 20% praktikamahust võib moodustada juhendaja poolt antav iseseisev töö, hõlmates näiteks erialakirjanduse lugemist, konspekteerimist, teraapiaplaani koostamist, füsioterapeutilist dokumentatsiooni vms. Iseseisvalt sooritatud praktikaga seotud tegevusele annab juhendaja tagasisidet.

**Praktikale eel, ajal ning järgselt praktikandi poolt täidetavad õpiülesanded:**

* Praktikale **eelnevalt** püstitab praktikant aine õpiväljunditest ning eneseanalüüsist lähtuvalt individuaalsed praktika eesmärgid, mida tutvustab praktika esimesel päeval praktikajuhendajale.
* Praktikant täidab **praktika jooksul** nõuetekohaselt õpimappi (vt Lisa 3).

Õppeaines „Füsioteraapia praktika“ täidab praktikant vabalt valitud praktikatsükli raames ühe praktikal käsitletud patsiendi kohta füsioteraapia tervikprotsessi käsitleva **aruande**. Erialaainete raames toimuvatel praktikatel aruannet esitada ei tule (v.a juhul kui aine vasutav õppejõud seab selle praktika sooritamise tingimuseks). Küll aga tuleb praktika õpimapi 3. osas analüüsida vähemalt ühte patsienti ja tema kohta käivat füsioterapeutilist dokumentatsiooni (eelistatult praktikandi poolt praktikal kohatud patsiendi kohast dokumentatsiooni).

* Kohustuslike praktika dokumentide hulka kuulub ka vahetult **pärast** iga sooritatud kliinilise praktika lõppu täidetav üliõpilase elektroonne tagasiside praktikabaasi ning praktikajuhendaja kohta (<http://lingid.ee/Praktikatagasiside>). Õppeaine „Füsioteraapia praktika“ puhul on vaja täita tagasisideküsimustik kõigi kolme sooritatud praktikakatsükli kohta. Täidetud tagasiside-küsimustik on eelduseks erialaainete lõpphinde protokolli sisse kandmisele, samuti on tagasisideküsimustike täitmine eelduseks praktikaeksamile ehk akadeemilisele vestlusele pääsemiseks õppeaines “Füsioteraapia praktika”.

Täidetud praktikadokumentatsioon tuleb esitada ettenähtud ajaks (st vahetult pärast praktika lõppu, vt õppeainete juhendid lisades) ja nõutavas formaadis vastava praktika Moodle kursusele selleks ettenähtud kohta. Elektroonne tagasisideküsimustik täidetakse veebiaadressil <http://lingid.ee/Praktikatagasiside>. Õigeaegselt edastatud ja korrekselt vormistatud praktikadokumentatsioon on eeluseks aines lõpphinde saamisel.

Lõpphinde saamiseks on vajalik ka juhendaja hinnang praktika sooritusele. Praktikandil on õigus praktikajuhendajalt saada praktika õpiväljundite ning individuaalsete eesmärkide saavutamiseks abi, nõuandeid ning järjepidevat tagasisidet oma praktikasooritusele. **Praktikajuhendaja** annab praktika lõpus õppeasutusele **elektroonse tagasiside** praktikandi arengule ja praktikasooritusele tervikuna (<http://lingid.ee/juhendajatagasiside>), lisaks annab praktikajuhendajal praktika lõpus täidetud praktikahinnangu blanketi praktikandile.

Aine lõpphinne kujuneb pärast praktika lõppu vastavalt aine alguses seatud nõuetele. Üldreeglina kujuneb erialaainetes, mille üheks osaks on kliiniline praktika, lõpphinne kombinatsioonina praktikahinnangust ning auditoorse õppeperioodi õpiülesannete tulemustest. Näiteks aine auditoorses osas sooritatavate hinnatavate õppetegevuste (nt kontrolltöö, referaat vms) hinded lähevad määratud osakaaluga lõpphinde arvestusse.

Bakalaureuseõppe lõpupraktika ehk õppeaine „Füsioteraapia praktika“ lõpptulemus selgub Sporditeaduste ja füsioteraapia instituudis toimuval akadeemilisel vestlusel, s.o praktikaeksamil füsioteraapia eriala õppejõuga. Lõpphinde moodustavad praktikajuhendaja antud hinnang ning akadeemilisel vestlusel saadud hinne. Akadeemilisel vestlusel võib vestlust juhtiv õppejõud üliõpilasele anda ka ülesandeks demonstreerida praktilist oskust või vastatata sooritatud praktikavaldkondadega haakuvatele küsimustele. Praktikaeksamile pääsemise eeldusekson korrektselt täidetud ning tähtaegselt esitatud praktikadokumentatsioon. Praktikadokumentatsioon tuleb esitada aine Moodle keskkonda esimesel võimalusel pärast praktika lõppemist (mitte hiljem kui 3 päeva pärast praktikaperioodi lõppu, v.a juhul kui vastutav õppejõud on teisiti määranud). Üliõpilane sooritab praktikaeksami vahetult pärast praktikaperioodi lõppu. Praktikaeksami ehk akadeemilise vestluse aja määrab õppeaine „Füsioteraapia praktika“ vastutav õppejõud.

**Praktikajuhendaja ülesanneteks** onviia praktikant kurssi füsioterapeudi tööülesannete ja töökorraldusega konkreetses praktikabaasis, sh füsioterapeutilise dokumentatsiooni koostamisega. Üldreeglina on ühel juhendajal korraga üks juhendatav.

Praktikajuhendaja tutvub praktika alguses konkreetses aines toimuva praktika õpiväljunditega ning sellest lähtuvate praktikandi poolt püstitatud individuaalsete praktika eesmärkidega, püüdes igakülgselt abistada praktikandil praktikaperioodi jooksul püstitatud eesmärke täita ning saavutada praktika õpiväljundid.

Praktikajuhendaja püüab tagada sobilikud patsiendid, arvestades praktikandi poolt sooritatava praktika valdkonda. Praktikajuhendaja võimaldab praktikandil rakendada olemasolevaid ning omandada uusi teadmisi ja oskusi praktilises tegevuses patsientidega, vajadusel suunab, korrigeerib ning abistab. Praktikajuhendajal on õigus anda praktikandile ka täiendavaid ülesandeid (näiteks erialakirjanduse lugemine, teraapiatunni ettevalmistamine vm), kuid mitte suuremas mahus, kui 20% praktika kogumahust. Probleemide ilmnemisel informeerib praktikajuhendaja TÜ füsioteraapia eriala programmijuhti või erialaainete raames toimuvate praktikate puhul aine vastutavat õppejõudu.

Praktikajuhendaja annab praktikandile praktikasoorituse kohta suulist tagasisidet kogu praktikaperioodi vältel, soovitatavalt ka nende erialaste tegevuste pädevuste kontekstis, milles praktikant juba demonstreerib head taset. Praktikaperioodi **lõpus** täidab juhendaja **praktikahinnangu** blanketi ja edastab selle praktikandile. Lisaks esitab praktikajuhendajaõppeasutusele **elektroonse tagasisideküsimustiku** (<http://lingid.ee/juhendajatagasiside>) võimalikult vahetult pärast praktikatsükli lõppu.Tagasisideküsimustikku märgib juhendaja ka praktikahinnangus antud punktisumma (maksimaalselt võimalik anda 100 punkti). Praktikajuhendaja lähtub praktikahinnangu punktide andmisel kliiniliste praktikate praktikahinnangu andmise juhendist (vt juhist ptk 3). Kui praktikabaasi töökorraldusest tulenevalt on vajalik, võib ühel praktikandil olla mitu praktikajuhendajat, kuid hinnangu ja tagasiside praktikasoorituse kohta koostab üks juhendaja.

On soovitatav, et praktikant saaks **praktikahinnangu** praktika viimasel päeval paberkandjal**.** Sel moel on praktikandil pärast praktika lõppu hõlpsam analüüsida enda tugevaid ning veel arendamist vajavaid külgi ning sõnastada sellest lähtuvalt individuaalseid eesmärke järgnevateks praktikateks.

# 3. Kliiniliste praktikate praktikahinnangu andmise juhend

Kliinilise praktika juhendaja annab praktikandi praktikasooritusele hinnangu kümnes erinevas aspektis, skaalal 0-st 10ni. Praktikandil on võimalik saada kokku maksimaalselt 100 punkti. Mida kõrgema punktisumma praktikant kogub, seda edukamaks hindab praktikajuhendaja praktikandi praktikasooritust.

Praktikajuhendaja annab hinnangu erinevatele aspektidele praktikandi praktikasoorituses, mille põhiosa moodustab hinnangu andmine erinevatele füsioterapeudi tööks vajalikele oskustele. Hinnang „0“ tähistab puudulikku tulemust hinnatavas aspektis, seevastu hinnang „10“ vastab suurepärasele sooritusele. Sealjuures peab praktikajuhendaja silmas, et suurepärane sooritus ei tähenda kogenud füsioterapeudile omast sooritust antud aspektis. Hindamisel on oluline silmas pidada praktikandi arengut praktikatsükli jooksul. Bakalaureuseõppe jooksul sooritatavatel erialaainete praktikatel ei pea praktikant demonstreerima täielikult iseseisvat terviklikku füsioteraapiaprotsessi, lõpupraktika praktikatsükli lõpuks (4.praktikanädal) peaks aga praktikant olema suuteline iseseisvalt ja patsiendile turvaliselt füsioterapeudi tööülesandeid täitma.

Kuna praktika eesmärk on peaasjalikult hariduslik (Royse jt, 2003), annab praktikajuhendaja lisaks erialastele aspektidele (8 tk) hinnangu ka praktikandi õpihoiakule ning arengule praktika jooksul. Õppimist soodustav hoiak (õigeaegne praktikale ilmumine, initsiatiivikus ning motiveeritus, vastutustundlikkuse ülesnäitamine jms) määravad olulisel määral, kuivõrd edukaks praktikasooritus kujuneb. Et aga praktika on osa õppimisest, annab praktikajuhendaja hinnangu ka praktika jooksul toimunud õppimisele ehk hindab praktikandi arengut, kus hinnang „0“ tähendab, et areng on olnud puudulik, hinnang „10“ tähistab maksimaalset võimalikku arengut praktikaperioodi vältel.

Praktikajuhendaja alustab hinnangu kujundamist alates 3. praktikapäevast. Selleks ajaks peab praktikant olema kursis praktikabaasis kehtivate nõuete ja töökorraldusega. Praktikant on teavitanud praktikajuhendajat sooritatava praktika õpiväljunditest ning sõnastatud individuaalsetest eesmärkidest. Sooritatava praktika eeldatavad teoreetilised teadmised ja praktilised oskused lähtuvad aine auditoorsel õppetööl käsitletud temaatikast, mis on leitav konkreetse praktika praktikajuhendist (vt Lisad). Lisaks jooksvale tagasisidele on praktikaperioodi keskel on soovitav arutada praktikandiga tema senise praktikasoorituse üle erinevates hinnatavates aspektides. Sel moel on praktikant teadlik puudustest senises soorituses ning tal on võimalus edasise praktika jooksul oma sooritust parandada. Praktikaperioodi lõpustäidab praktikajuhendaja praktikahinnangu blanketi ja edastab hinnangu vahetult praktikandile praktikandile, et vajadusel jagada selgitusi koondhinnangu kujunemise kohta.

Samuti täidab praktika praktikajuhendaja õppeasutuse tarbeks **elektroonse tagasisideküsimustiku** (<http://lingid.ee/juhendajatagasiside>), sealjuures märgib praktikajuhendaja sinna ka praktikandile antud praktikahinnangusse kirjutatud punktisumma.

Praktikahinnangus antud punktisumma moodustab määratud osakaalu aine koondtulemusest, mistõttu on oluline, et praktikajuhendaja edastaks tagaside aegsasti. Eriti kriitiline on aegsasti esitatud tagasisideküsimustik viimases praktikatsüklis sooritatud praktikate puhul, et aine koondtulemuse saaks sisse kanda aegsasti (enne semestri ametlikku lõppu erialaainete praktika puhul või enne lõpueksamit lõpupraktika puhul). Üliõpilase aine koondtulemusse panustamise kõrval on tagasiside oluliseks sisendiks ka Tartu Ülikooli füsioteraapia eriala ainete sisu ning praktikate korraldust puudutavate otsuste tegemisel.

Järgnevalt on loetletud aspektid, mille osas juhendaja praktikandile hinnangu annab:

1. Teoreetiliste teadmiste kasutamine (oskus rakendada oma teadmisi; tegevuse ning meetodite valiku põhjendatus).
2. Patsiendi füsioterapeutiline hindamine (sobiliku hindamismetoodika ja vahendite kasutamine).
3. Praktilised oskused antud praktika raames (arvestades praktika spetsiifikat; sobiliku füsioterapeutilise sekkumise teostamine).
4. Probleemi lahendamisoskus teraapia läbiviimisel kui ka väljaspool seda (probleemide identifitseerimine, lahenduste otsimine).
5. Tegevuse dokumenteerimisoskus (ülestähendused anamneesi kogumisel, füsioteraapia aruanne).
6. Koostööoskus (patsiendiga, juhendajaga, meeskonnas) ning kommunikatsioon (kuulamis- ja väljendusoskus, verbaalne- ning mitteverbaalne suhtlus).
7. Füsioterapeudi töö eetiliste printsiipide järgimine.
8. Ohutuse tagamine (hügieeni- ja ohutusnõuete täitmine, ergonoomilised töövõtted).
9. Õpihoiak praktikal (suhtumine, motiveeritus, vastutustunne jms).
10. Praktika jooksul toimunud areng.

Tartu Ülikoolis tõlgendatakse praktikajuhendaja hinnangut vastavalt:

* Punktisumma 91-100 = praktikasooritus vastab hindele A - suurepärane

*Praktikandi praktikasooritus oli silmapaistev. Ta oskas teoorias õpitut suurepäraselt praktikasse rakendada. Praktikandi teoreetilised teadmised ning praktilised oskused vastasid sooritatavale praktikale (nii füsioterapeutilise hindamise kui ka sekkumise osas). Praktikant demonstreeris suurepärasel tasemel sooritatava praktikaga haakuvate probleemide lahendamise oskust. Tegevuse dokumentatsioon oli asjakohane, igati põhjalik ning erialaselt korrektne. Praktikandi koostöö- ning kommunikatsioonioskus olid suurepärased. Praktikant järgis eetilisi printsiipe ning ohutusnõudeid täiel määral. Oli suurepärase õpihoiakuga kogu praktikaperioodi jooksul ning demonstreeris praktikaperioodi vältel erialast arengut.*

* Punktisumma 81-90 = praktikasooritus vastab hindele B - **väga hea**

*Praktikandi praktikasooritus oli väga hea. Ta oskas teoorias õpitut väga hästi praktikasse rakendada. Praktikandi teoreetilised teadmised ning praktilised oskused vastasid sooritatavale praktikale (nii füsioterapeutilise hindamise kui ka sekkumise osas). Praktikant demonstreeris väga heal tasemel sooritatava praktikaga haakuvate probleemide lahendamise oskust. Tegevuse dokumentatsioon oli asjakohane, põhjalik ning täpne. Praktikandi koostöö- ning kommunikatsioonioskus olid väga head. Praktikant järgis eetilisi printsiipe ning ohutusnõudeid täiel määral. Oli väga hea õpihoiakuga kogu praktika jooksul ning demonstreeris praktikaperioodi vältel erialast arengut.*

* Punktisumma 71-80 = praktikasooritus vastab hindele **C – hea**

*Praktikandi praktikasooritus oli hea. Ta oskas hästi teoorias õpitut praktikasse rakendada. Praktikandi teoreetilised teadmised ning praktilised oskused vastasid põhiosas sooritatavale praktikale (nii füsioterapeutilise hindamise kui ka sekkumise osas). Praktikant demonstreeris heal tasemel sooritatava praktikaga haakuvate probleemide lahendamise oskust. Tegevuse dokumentatsioonis sisaldus oluline, ning esitatu oli asjakohane. Praktikandi koostöö- ning kommunikatsioonioskus olid head. Praktikant järgis eetilisi printsiipe ning ohutusnõudeid suurel määral. Oli hea õpihoiakuga kogu praktika jooksul ning demonstreeris praktikaperioodi vältel erialast arengut.*

* Punktisumma 61-70 = praktikasooritus vastab hindele **D – rahuldav**

*Praktikandi praktikasooritus oli rahuldav. Ta oskas teoorias õpitut osaliselt praktikasse rakendada. Praktikandi teoreetilised teadmised ning praktilised oskused vastasid põhiosas sooritatavale praktikale (nii füsioterapeutilise hindamise kui ka sekkumise osas), kuid esines mõningaid puudujääke. Praktikant demonstreeris vähesel määral sooritatava praktikaga haakuvate probleemide lahendamise oskust. Tegevuse dokumentatsioonis oli puudujääke (täpsuse ning põhjalikkuse osas), kuid esitatu oli asjakohane. Praktikandi koostöö- ning kommunikatsioonioskus olid rahuldavad. Praktikant järgis enamasti eetilisi printsiipe ning ohutusnõudeid. Oli rahuldava õpihoiakuga kogu praktika jooksul ning demonstreeris praktikaperioodi vältel erialast arengut.*

* Punktisumma 51-60 = praktikasooritus vastab hindele **E – kasin**

*Praktikandi praktikasooritus oli kasin, kuid siiski minimaalnõuetele vastav. Ta oskas rakendada teoorias õpitut praktikasse vähesel määral. Praktikandi teoreetilised teadmised ning praktilised oskused moodustasid veidi rohkem kui poole sooritatava praktika auditoorse õppetöö põhjal eeldatavast. Praktikant demonstreeris minimaalselt sooritatava praktikaga haakuvate probleemide lahendamise oskust. Tegevuse dokumentatsioonis oli suuri puudujääke (täpsuse ning põhjalikkuse osas), kuid esitatu oli peamiselt asjakohane. Praktikandi koostöö- ning kommunikatsioonioskus olid nõrgad. Praktikant järgis eetilisi printsiipe ning ohutusnõudeid arvestataval määral. Praktikandi õpihoiakus esines puudujääke, praktikant demonstreeris vähest motiveeritust õppida ning praktikaperioodi vältel toimunud erialane areng oli vähene.*

* Punktisumma 50 või vähem = praktikasooritus vastab hindele **F – puudlik**

*Praktikandi praktikasooritus oli minimaalnõuetele mitte-vastav. Teoorias õpitu praktikasse rakendamine oli minimaalne ning praktikandi teoreetilised teadmised ning praktilised oskused moodustasid alla poole sooritatava praktika auditoorse õppetöö põhjal eeldatavast. Praktikant ei demonstreerinud sooritatava praktikaga haakuvate probleemide lahendamise oskust. Tegevuse dokumentatsioonis oli suuri puudujääke (täpsuse ning põhjalikkuse osas ning asjakohasuses). Praktikandi koostöö- ning kommunikatsioonioskus olid puudulikud. Praktikant järgis eetilisi printsiipe ning ohutusnõudeid arvestataval määral. Õpihoiak oli puudulik ning erialast arengut praktikaperioodi vältel sisuliselt ei toimunud.*

Koostanud:

Kadri Medijainen, Doris Vahtrik, Hanna Kalajas-Tilga, Margot Bergmann, Monika Mets

TÜ Sporditeaduste ja füsioteraapia instituut

Tartu, 2022

# 4. Üliõpilase poolt esitatav praktikadokumentatsioon

Üliõpilase poolt esitatav **praktikadokumentatsioon** füsioteraapia eriala bakalaureuseõppe raames toimuvatel praktikatel hõlmab alati **praktika õpimapi** esitamist. Õppeaine „Füsioteraapia praktika“ raames tuleb esitada ka ühe praktikal käsitletud patsiendi füsioteraapia protsessi kajastav tõenduspõhine **füsioteraapia aruanne.** Nõuetekohane aruanne sisaldab muuhulgas minimaalselt 3 viidet teaduskirjandusele. Üliõpilane otsustab ise, millises lõpupraktika tsüklis ta aruande koostab. Lisaks tuleb üliõpilasel iga praktika lõpus täita ning esitada **elektroonne tagasisideküsimustik** (<http://lingid.ee/Praktikatagasiside>) praktikabaasi ning –juhendaja juhendamise kohta .

Üliõpilane esitab sooritatud praktika praktikadokumentatsiooni vastutava õppejõu poolt etteantud formaadis ning tähtajaks (üldreeglina esimesel võimalusel pärast praktika lõppemist ja elektroonsel kujul). Konkreetsed praktikadokumentatsiooni nõuded esitab vastutav õppejõud üliõpilastele mitte hiljem kui 1 nädal enne praktikaperioodi algust.

Praktikadokumentatsiooni hindamine on mitteeristav, kuid on eelduseks aine koondtulemuse saamiseks, õppeaines „Füsioteraapia praktika“ ka praktikaeksamile pääsemiseks (vt ka 1.6. Akadeemiline vestlus). Lisaks on õppeaine „Füsioteraapia praktika“ eksamile pääsemise eelduseks ka korrekselt vormistatud ja õigeaegselt esitatud füsioteraapia aruanne. Nõuetele mittevastavuse korral (nt tähtaja ületamisel) on eksamit vastuvõtval õppejõul õigus üliõpilast praktikaeksamile mitte lubada.

## 4.1. Erialane dokumentatsioon ja füsioteraapia aruanne

Üheks oluliseks osaks füsioterapeudi töös on korrektne erialane dokumentatsioon. Omandamaks erialase dokumenteerimisoskust, on kõigi Tartu Ülikooli füsioteraapia eriala bakalaureuseõpingute käigus sooritatavate praktikate käigus vaja analüüsida vähemalt ühe patsiendi kohta käivat füsioterapeutilist dokumentatsiooni. Lisaks tuleb lõpupraktika ühes tsüklis koostada ja esitatada üliõpilase poolt käsitletud patsiendi füsioteraapia aruanne. Aruanne peab olema täidetud terviklikult ning sisaldama vähemalt kolme viidet teadusartiklitele. Füsioteraapia aruande ning selle põhjal toimuva akadeemilise vestluse alusel on võimalik anda hinnanguid ka teiste oluliste erialaste pädevuste osas (nt probleemide lahendamisoskus, kliiniline mõtlemine jm). Samuti aitab akadeemilisel vestlusel toimuv diskussioon selgitada aine õpiväljundite saavutamist. Reeglina oodatakse üliõpilaselt füsioteraapia aruande koostamist kasutades juhendi Lisas 2 toodud aruande blanketti, kuid vähesed muudatused/täiendused (nt hindamistulemuste kajastamine tabelites, kohandused vastavalt praktikabaasi dokumentatsiooni formaadile) on lubatud.

## 4. 2. Praktika õpimapp

Praktikant täidab kõigil kliinilistel praktikatel juhendi Lisas 3 toodud praktika õpimapi. Õpimapi kasutamine õppeprotsessis soodustab erialase professionaalsuse arengut ning suurendab õppija vastutust õppimisprotsessis (Tochel *et al*., 2009).

Praktika õpimapp koosneb neljast erinevast osast (vt Lisa 3):

* Praktika õpimapi esimeseks osaks on praktikale **individuaalsete** **praktika eesmärkide** sõnastamine. On näidatud, et eesmärkide sõnastamine tõstab tegevuse taset (Curtis, 2000). Seetõttu eeldatakse praktikaeesmärkide sõnastamist praktikale eelnevalt. Individuaalsete eesmärkide sõnastamine ei tähenda mitte praktikalt oodatavat tegevus-/kogemusloendit, vaid on suunatud erialase arengu (sh erialane kommunikatsioon jms) ning teadmiste ja oskuste saavutamisele. Eesmärgid peaksid tulenema eneseanalüüsist. Sõnastamisel on soovituslik kasutada SMART printsiipi. Praktika esimesel päeval tutvustab praktikant oma praktikaeesmärke ka praktikajuhendajale.
* Et kogemus muutuks õppimiseks, on vaja peatuda, sündmusi meenutada ja analüüsida (Sweizer, King, 2004). Praktikal kogetu reflekteerimiseks täidab üliõpilane õpimapi teise osana **praktikapäevikut**. Praktikapäevikusse on soovitatav teha sissekandeid iga praktikapäeva lõpus. Sissekannete pikkus pole ette määratud, küll aga tuleks praktikapäevikus kirjeldada praktika(päeva) jooksul kogetut – milliste ja kui paljude patsientidega tegeleti, millist teraapiavormi rakendati (nt terapeutiline harjutus grupitunnina basseinis, füüsikalise ravi meetodite rakendamine vms). Samuti tuleb praktikapäevikus praktikategevusi analüüsida: püüda mõtestada, mida on praktika jooksul juurde õpitud. Praktikapäevik (ehk õpimapi 2. osa) ei kuulu hinnatavate elementide hulka, kuid selle täitmine on väga soovitatav üliõpilase õppeprotsesi soodustamiseks.
* Praktikapäeviku kolmandaks osaks on ühe **valitud patsiendi ning praktikabaasi füsioterapeutilise dokumentatsiooni** analüüs, mh analüüsitakse dokumentatsiooni vormingut, struktuuri ja terviklikkust.
* Õpimapi 4. osas teostab üliõpilane praktikakogemust **kokkuvõtva enese-analüüsi**.

Kliinilistel praktikatel koostatud praktika õpimappe säilitab üliõpilane kuni õppeaja lõpuni, kuna varem sooritatud praktika dokumentatsiooni üle vaatamine enne järgmist praktikat hõlbustab individuaalsete eesmärkide seadmist.

# LISAD

## Õppetöö käigus teatavaks saanud konfidentsiaalse info (sh isikuandmete) kaitse leping

1. **LEPINGU OSAPOOLED:**

|  |  |
| --- | --- |
| **Tartu Ülikooli** (edaspidi **ülikool**) | Registrikood: 74001073Ülikooli 18, 50090 Tartuesindaja volikirja alusel **programmijuht Kadri Medijainen** |
| **TÜ füsioteraapia eriala üliõpilane** (edaspidi **üliõpilane**) | **Nimi:** **Isikukood:****e-post:** **telefon:**  |

Võttes arvesse, et ülikool kasutab õppetöö läbiviimiseks patsientide terviseandmeid ja õppetöö (sh. kliiniline praktika) viiakse osaliselt läbi erinevates tervishoiuasutustes, lepivad ülikool ja üliõpilane kokku alljärgnevas:

1. **Konfidentsiaalsuskohustus**

1.1. Üliõpilane hoiab konfidentsiaalsena talle õppetöö käigus teatavaks saanud lepingu punktis 1.5 loetletud info. Juhul kui üliõpilasel tekib kahtlus info iseloomu kohta, on ta kohustatud seda konfidentsiaalsena hoidma välja arvatud juhul, kui infot omav osapool selle mittekonfidentsiaalseks määrab.

1.2. Õppetöö käigus teatavaks saanud konfidentsiaalset infot võib kasutada üksnes õppetöös, igasugune muu, kaasa arvatud isiklikuks otstarbeks kasutamine, on rangelt keelatud.

1.3. Üliõpilane võib õppetöö käigus talle teatavaks saanud isikuandmeid kirjas, helis, pildis, videos või muul viisil jäädvustada üksnes isikustamata viisil või andmesubjekti kirjalikult antud selgesõnalisel nõusolekul. Üliõpilane peab esitama vastava nõusoleku nii tervishoiuasutusele, kus õppetöö toimub kui ka ülikoolile.

1.4. Eelpool toodud viisil jäädvustatud isikuandmeid võib hoida vaid ülikooli e-keskkondades ja isiklikest seadmetest ning e-keskkondadest tuleb need viivitamatult kustutada. Isikuandmeid on keelatud jagada sotsiaalmeedias ja need tuleb kustutada peale õppeaine läbimist.

1.5. **Osapooled mõistavad konfidentsiaalse info all muu hulgas, kuid mitte ainult**:

1.5.1. mistahes andmeid patsientide kohta (iseäranis patsiendi eriliiki isikuandmeid);

1.5.2. ülikooli ja tervishoiuasutuse töötajate isikuandmeid;

1.5.3. muid andmeid, mis ei ole mõeldud avalikuks kasutamiseks ning mille avalikustamine kahjustab või võib kahjustada ülikooli, tervishoiuasutuse või tema patsientide huve.

1.6. Info võib kolmandatele isikutele avaldada üksnes juhul, kui see on õigusaktide kohaselt poolele kohustuslik. Sellisel juhul teatab info avaldaja osapooltele info avaldamise faktist ja avaldatud info sisust koheselt.

2. **Vastutus**

2.1. Üliõpilane kohustub hüvitama lepingu täitmata jätmise või mittekohase täitmisega teisele poolele tekitatud otsese varalise kahju eest.

2.2. Üliõpilane vastutab oma kohustuste süülise täitmata jätmise või mittekohase täitmisega õppetöö käigus patsiendile isikuandmete töötlemise nõuete rikkumise läbi tekitatud varalise ja mittevaralise kahju eest.

2.3. Üliõpilane kohustub teavitama viivitamatult ülikooli andmekaitsespetsialisti aset leidnud isikuandmete töötlemise nõuete rikkumisest e-posti aadressil andmekaitse@ut.ee ning kui rikkumine on toimunud tervishoiuasutuses, siis ka vastava tervishoiuasutuse andmekaitsespetsialisti.

3. **Lepingu jõustumine ja muutmine**

3.1. Leping on sõlmitud digitaalselt. Leping jõustub selle allkirjastamisel mõlema poole poolt alates õppekavale immatrikuleerimise päevast.

3.2. Lepingut saab muuta üksnes kirjalikus vormis.

3.3. Konfidentsiaalsuskohustus kehtib tähtajatult.

4. **Kohtualluvus**

Osapooled lahendavad tekkivad erimeelsused läbirääkimiste teel, kokkuleppe mittesaavutamisel Tartu Maakohtus.

Ülikool

 Üliõpilane

/allkirjastatud digitaalselt/ /allkirjastatud digitaalselt/

## Füsioteraapia aruanne

**Patsient (sugu/vanus): […]**.

**Sünniaeg:[…]**

**Täitmise aeg: […]**

**Täitmise koht: […]**

**Aruande koostaja: […]**

**PATSIENDI PÕHIDIAGNOOS (arstlik diagnoos) […]**

* **ANAMNEES**

(füüsiline aktiivsus ja võimekus enne FT poole pöördumist, pt.huvid, mõjutavad keskkonnategurid, haiguse kulg, kasutatavad ravimid. operatsioonid jm.)

**[…]**

**2. KAASUVAD HAIGUSED: (**allergia, ülemiste hingamisteede haigused,hüpertoonia, varasem insult, südame rütmihäired või südamepuudulikkus, epilepsia, isheemiatõbi, diabeet, kasvajad, haavandtõbi, jms.)

**[…]**

**3. FÜSIOTERAPEUTILINE ALGHINNANG:**

**3.1. Funktsionaalsed oskused ja motoorse soorituse tase**

**[…]**

**3.2. Kommunikatsioon:**

(kõne mõistmine; keele, märkide, sümbolite kasutamine; kommunikatsioonivahendite kasutamine)

**[…]**

**3.3. Sensoorsed funktsioonid ja valu:** (nägemine – valgustundlikkus, nägemisteravus, kuulmine – helide lokaliseerimine, reageerimine, taktiilne tundlikkus, temperatuuritundlikkus, valutundlikkus, asenditundlikkus, valu)

**[…]**

**3.4. Kognitiivne funktsioon:** (üldine – orienteerumine ajas, kohas, isikus; motivatsioon, väsimus, spetsiifiline – tähelepanu fokuseerimine/hajumine, kehaskeemi tajumine, liigutuste planeerimine ja järjestamine, õppimisvõime, mälu)

**[…]**

**3.5. Enesehooldus:**

Riietumine, söömine, WC toimingud, kodused toimingud, pesemine

**[…]**

**3.6. Abivahendid/ortoosid:**

(nt funktsionaaltool, kõndimisraam, kargud, kepid, ratastool, seisulaud)

**[…]**

**4. FÜSIOTERAPEUTILISED PROBLEEMID:**

|  |  |
| --- | --- |
| **Osalusprobleem(id):** | **[…]** |
| **Tegevusprobleem(id):** | **[…]** |
| **Funktsiooni probleem(id):** | **[…]** |
| **Struktuuriprobleem(id):** | **[…]** |

**5. FÜSIOTERAPEUTILINE DIAGNOOS/PÕHIPROBLEEM:**

**[…]**

**6. FÜSIOTERAAPIA EESMÄRGID:**

|  |  |
| --- | --- |
| **Osalustasand:** | **[…]** |
| **Tegevustasand:** | **[…]** |
| **Funktsioonitasand:** | **[…]** |
| **Struktuuritasand:** | **[…]** |

**7. FÜSIOTERAAPIA PLANEERIMINE/TEGEVUSKAVA:**

**[…]**

**8. TEOSTUS:**

|  |  |  |
| --- | --- | --- |
| **Kuupäev** | **Füsioterapeutiline sekkumine** | **Märkused** **(nt patsiendi seisundi osas vm*)*** |
| **[Sisesta kuupäev]** | **[…]** | **[…]** |
| **[Sisesta kuupäev]** | **[…]** | **[…]** |
| **[Sisesta kuupäev]** | **[…]** | **[…]** |
| **[Sisesta kuupäev]** | **[…]** | **[…]** |
| **[Sisesta kuupäev]** | **[…]** | **[…]** |
|  |  |  |

*\*Vajadusel lisage ridu (PS! Soovi korral on kõik peale-klikitavad tekstisisestuskastid failis kustutatavad (Right click – Remove Content Control).*

**9. FÜSIOTERAPEUTILINE HINNANG (lõpphinnang)**

**9.1. Funktsionaalsed oskused ja motoorse soorituse tase**

**[…]**

**9.2. Kommunikatsioon:**

(kõne mõistmine; keele, märkide, sümbolite kasutamine; kommunikatsioonivahendite kasutamine)

[…]

**9.3. Sensoorsed funktsioonid ja valu:** (nägemine – valgustundlikkus, nägemisteravus, kuulmine – helide lokaliseerimine, reageerimine, taktiilne tundlikkus, temperatuuritundlikkus, valutundlikkus, asenditundlikkus, valu)

**[…]**

**9.4. Kognitiivne funktsioon:** (üldine – orienteerumine ajas, kohas, isikus; motivatsioon, väsimus, spetsiifiline – tähelepanu fokuseerimine/hajumine, kehaskeemi tajumine, liigutuste planeerimine ja järjestamine, õppimisvõime, mälu)

**[…]**

**9.5. Enesehooldus:**

Riietumine, söömine, WC toimingud, kodused toimingud, pesemine

**[…]**

**9.6. Abivahendid/ortoosid:**

(nt funktsionaaltool, kõndimisraam, kargud, kepid, ratastool, seisulaud)

**[…]**

**10. SOOVITUSED:** (abivahendid, koduprogramm, patsiendi juhendamine)

**[…]**

**11. JÄRGMINE TERAAPIA VÕI KONSULTATSIOONI AEG:**

**[…]**

**12. MÄRKUSED** (teraapia efektiivsus, tekkinud probleemid, teraapia katkestamise põhjus, komplikatsioonid):

**[…]**

**13. KASUTATUD KIRJANDUS:**

**[…]**

## Praktika õpimapi blankett

|  |
| --- |
|  Tartu ülikooli füsioteraapia **praktika õpimapp** |
| Nimi | **[…]** |
| Kursus | **[…]** |
| Sooritatav praktika | **[…]** |
| Praktika sooritamise koht | **[…]** |
| Praktikajuhendja nimi | **[…]** |
| Praktika alguskuupäev | **[…]** |
| Praktika lõppkuupäev | **[…]** |
|  |  |

|  |
| --- |
| 1. Individuaalsed praktikaeesmärgid
 |
| Et toetada minu teadmiste, oskuste ja muude erialaste pädevuste arengut, olen sooritatavaks praktikaks enesele seadnud järgmised individuaalsed eesmärgid:[…] |

|  |
| --- |
| 1. Praktikapäevik
 |

| ***Kuupäev*** | ***Praktikakogemuse kirjeldus (sooritatud ülesanded ning tegevused, mh patsientide arv ja probleemistik jms)*** | ***Praktikapäeva jooksul kogetu analüüs (uued kogemused, teadmised ja oskused, tekkinud küsimused jms)*** |
| --- | --- | --- |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |
| Sisestage kuupäev | **[…]** | **[…]** |

*\*Vajadusel lisage ridu*

|  |
| --- |
| 1. Ühe praktikal käsitletud patsiendiga teostatud tegevuse ning füsioterapeutilise dokumentatsiooni analüüs
 |
| Kirjeldage lühidalt ühte praktikal käsitletud patsienti ning tema füsioterapeutilist käsitlust.[…]Seejärel analüüsige alljärgnevaid aspekte |

|  |  |
| --- | --- |
| 1. Kuidas õnnestusid füsioteraapiaprotsessi erinevad osad (kontakti loomine, anamneesi võtmine, füsioterapeutiline hindamine, tegevuskava planeerimine, sekkumise läbi viimine jne?) | [...] |
| 2. Kuidas õnnestus auditoorsel õppetööl õpitu sidumine praktilises tegevuses reaalse patsiendiga?  | […] |
| 3. Mida tuleks edaspidi samasuguse patsiendi füsioteraapiaprotsessis teisiti teha?  | […] |
| Tutvu selle patsiendi füsioterapeutilise dokumentatsiooniga ja analüüsi dokumentatsiooni järgnevate aspektide sisu, vormistust ja struktuuri: füsioteraapia peamine eesmärk, füsioterapeutilises sekkumise sisu ja kestus, teraapia tulemuslikkus ning seda mõjutanud tegurid.[…] |

\*Patsiendi lühikirjeldus ja dokumentatsiooni reflekteerimine võiksid olla sama patsiendi kohta, ent võivad vajadusel olla ka kahe eri patsiendi põhjal (nt võib analüüsida juhendaja juures varem teraapiat alustanud patsiendi dokumentatsiooni. Sel juhul kirjelda ka patsienti lühidalt). Eesmärgiks on võimalikult terviklik füsioteraapia protsessi analüüs.

|  |
| --- |
| 1. Üliõpilase eneseanalüüs praktika lõpus
 |
| 1. Mida õppisin antud praktikast?
 | […] |
| 1. Minu hinnang individuaalsete eesmärkide saavutamisele (sh millised eesmärgid saavutasin ja millised jäid saavutamata (koos oma-poolse põhjendusega).
 | […] |
| 1. Minu hinnang aine õpiväljundite saavutamisele.
 | […] |
| 1. Mida pean veel õppima/mille osas end arendama?
 | […] |
| 1. Mis olid suurimad väljakutsed/probleemid antud praktikal?
 | […] |

*Soovi korral lisage siia kommentaare*

[…]

## Praktikahinnang

Tartu Ülikooli füsioteraapia eriala

bakalaureuseõppe üliõpilase praktikasooritusele

Hinnatav praktikant […].

Sooritatud praktika […].

Praktika sooritamise koht […].

Praktika sooritamise aeg […].

Praktikajuhendaja […]

*Igale aspektile andke palun hinnang skaalal 0-st 10ni. Praktikandil on võimalik saada kokku maksimaalselt 100 punkti. Mida kõrgema punktisumma praktikant kogub, seda edukamaks hindate praktikandi praktikasooritust.*

|  |  |  |
| --- | --- | --- |
| Hinnatav valdkond | Hinnang0st-10ni | Kommentaarid ja soovitused |
| 1. Teoreetiliste teadmiste kasutamine
 |  | […] |
| 1. Patsiendi füsioterapeutiline hindamine
 |  |
| 1. Praktilised oskused antud praktika raames
 |  |
| 1. Probleemi lahendamisoskus
 |  |
| 1. Tegevuse dokumenteerimine
 |  |
| 1. Koostööoskus
 |  |
| 1. Füsioterapeudi töö eetiliste printsiipide järgimine
 |  |
| 1. Ohutuse tagamine
 |  |
| 1. Õpihoiak praktikal
 |  |
| 10. Areng |  |
| Kokku  |  |

*\*Palun märkige praktikahinnangu koondpunktisumma ka tagasiside küsimustikku* [*http://lingid.ee/juhendajatagasiside*](http://lingid.ee/juhendajatagasiside)

Praktikajuhend õppeaines „Skeleti-lihassüsteemi füsioteraapia“

Aine „Skeleti-lihassüsteemi füsioteraapia“ (KKSB.05.032) praktika eesmärk on soodustada auditoorsel õppetööl omandatud skeleti-lihassüsteemi füsioteraapia teadmiste ja oskuste kinnistumist ja uute omandamist kliinilises keskkonnas, anda praktilist kogemust ning nägemus tööst antud füsioteraapia valdkonnas töötamisest. Kokkuvõtlikult on praktika eesmärk erialaste teadmiste süvendamine ning esmaste praktiliste oskuste kinnistamine.

Praktika maht kokku on 90 tundi, mis reeglina sooritatakse kolme töönädala ehk 15 päeva jooksul, tähendades keskmiselt iga praktikapäeva kohta 6 tundi praktikaga seotud tegevusi. Viimati mainitu hõlmab tööd patsientidega (vähemalt 80% praktikamahust) ja praktikajuhendaja poolt antud kliinilise keskkonna väliselt täitmiseks mõeldud praktikaülesandeid (nt järgmiseks päevaks teraapia ette valmistamine).

Praktikant seab enesele ka individuaalsed praktikaeesmärgid, mida jagab praktika esimesel päeval praktikajuhendajaga. Praktikaeesmärkide saavutamist analüüsib praktikant vahetult pärast praktika lõppu õppeasutusse esitatavas õpimapis.

Loengutes, seminarides ja praktikumides läbitud teemad:

1. Luumurdude, pehmete kudede, liigesvigastuste ja liigesartrooside füsioteraapia üldprintsiibid;
2. Õlaliigese piirkonna patoloogiate füsioteraapia ‒ adhesiivne kapsuliit, rotaatormanseti tendinopaatia, õlaliigese osteoartroos, rangluu murd, õlavarreluu murd, õlaliigese ebastabiilsus;
3. Küünar-, randmeliigese ja labakäe piirkonna patoloogiate füsioteraapia ‒ epikondüliit, ulnaarnärvi vigastus, küünarliigese dislokatsioon, küünarvarre distaalse osa ja randmeluude murrud, karpaalkanali sündroom;
4. Puusaliigese ja reie patoloogiate füsioteraapia ‒ puusaliigese osteoartroos, reieluu murd, hamstringlihase venitus ja tendinopaatia, vaagnapiirkonna bursiidid;
5. Põlveliigese patoloogiate füsioteraapia ‒ põlveliigese osteoartroos, põlveliigese sidemete vigastused, meniskivigastused, põlvekedra dislokatsioon ja subluksatsioon, patella tendinopaatia;
6. Hüppeliigese ja labajala patoloogiate füsioteraapia ‒ peamised labajala ja säärepiirkonna deformatsioonid, hüppeliigese dislokatsioon ja nihestus, kannakõõluse tendinopaatia ja rebend, plantaarfastsiit, sääre-, hüppeliigese ja labajalaluude murrud;
7. Lülisamba patoloogiate füsioteraapia ‒ lülisamba nikastused ja venitused, spondüloos, spondülolüüs ja spondülolistees, lülivaheketta kahjustus ja kaela- nimmeradikolopaatia, mikrodiskektoomia järgne füsioteraapia, lülisamba rinnaosa düsfunktsioonid, mittespetsiifiline alaseljavalu;
8. Vaagnapiirkonna ja sakroilikaalliigese patoloogiate füsioteraapia ‒ vaagnaluude murd, sportlase kubemevigastused, pirnlihase sündroom, sakroiliakaalliigese düsfunktsioon;
9. Füsioteraapia alajäseme amputatsioonide korral.

**Praktika õpiväljundid:**

oskab teostada skeleti-lihassüsteemi funktsioonihäirega patsiendi füsioterapeutilist hindamist;

analüüsib füsioterapeutilise hindamise tulemusi ja planeerib sellest lähtuvalt füsioterapeutilist sekkumist;

viib iseseisvalt läbi skeleti-lihassüsteemi funktsioonihäirega patsiendi füsioterapeutilist sekkumist;

oskab tuvastada abivahendi vajadust skeleti-lihassüsteemi funktsioonihäirega patsiendi patsiendil;

oskab dokumenteerida skeleti-lihassüsteemi füsioteraapia patsiendi füsioteraapia protsessi;

analüüsib ja reflekteerib vähemalt ühe praktikabaasis kohatud patsiendi dokumentatsiooni.

**Koondhinde moodustumine:**

* enesekontrollitesti sooritamine positiivsele hindele;
* kliinilise praktika juhendaja tagasiside ja hinnang (<http://lingid.ee/juhendajatagasiside>);

 Ainekursuse hinde moodustab enesekontrolltesti ja kliinilise praktika hinde keskmine.

* Lõpphinde saamise eelduseks on kohustusliku praktikadokumentatsiooni tähtaegne esitamine ettenähtud formaadis aine Moodle`i kursusel. Kohustuslik praktikadokumentsioon hõlmab praktika õpimappi (esitada tuleb õpimapi 1., 3. ja 4. osa), praktikahinnangut ja elektroonset tagasisideküsimustikku (<http://lingid.ee/Praktikatagasiside>).

Aine „Skeleti-lihassüsteemi füsioteraapia“ eest vastutav õppejõud on Doris Vahtrik (doris.vahtrik@ut.ee).

## Praktikajuhend õppeaines „Sisehaiguste füsioteraapia“

Õppeaine „KKSB.05.062 Sisehaiguste füsioteraapia“ praktika eesmärk on soodustada auditoorsel õppetööl omandatud sisehaiguste füsioteraapia teadmiste ja oskuste kinnistumist ja uute omandamist kliinilises keskkonnas, anda praktilist kogemust ning nägemust antud füsioteraapia valdkonnas töötamisest. Kokkuvõtlikult on praktika eesmärk valdkonna teoreetiliste teadmiste süvendamine ning esmaste praktiliste oskuste kinnistamine.

Praktika kokku on 90 tundi, mis reeglina sooritatakse kolme töönädala ehk 15 päeva jooksul, tähendades keskmiselt iga praktikapäeva kohta 6 tundi praktikaga seotud tegevusi. Viimati mainitu hõlmab tööd patsientidega (vähemalt 80% praktikamahust) ja praktikajuhendaja poolt antud kliinilise keskkonna väliselt täitmiseks mõeldud praktikaülesandeid (nt järgmiseks päevaks teraapia ette valmistamine).

Praktikant seab enesele ka individuaalsed praktikaeesmärgid, mida jagab praktika esimesel päeval praktikajuhendajaga. Praktikaeesmärkide saavutamist analüüsib praktikant vahetult pärast praktika lõppu õppeasutusse esitatavas õpimapis.

**Auditoorsel õppetööl käsitletud teemad:**

1. kardiopulmonaarse patsiendi hindamine
2. respiratoorsüsteemi füsioteraapia
3. kardioloogiliste haigete füsioteraapia statsionaarses ja ambulatoorses etapis
4. füsioteraapia diabeedi ja ülekaalulisuse korral
5. reumatoloogiliste haiguste füsioteraapia
6. füsioteraapia seedeelundkonna probleemide korral
7. füsioteraapia intensiivravis
8. asendravi ja patsiendi passiivne mobiliseerimine
9. pre- ja postoperatiivne füsioteraapia

**Praktika õpiväljundid:**

Pärast praktika sooritamist üliõpilane

* oskab teostada sisehaigust põdeva patsiendi füsioterapeutilist hindamist;
* oskab analüüsida füsioterapeutilise hindamise tulemusi ja füsioteraapia vajadust ning sobivust;
* oskab valida patsiendile diagnoosist ja ravist tulenevalt sobivad teraapiameetodid;
* oskab jälgida ja hinnata patsiendi seisundit teraapiatunni kestel ning kogu teraapiaprotsessi vältel, sh teab, millal teraapia katkestada;
* teab asendravi põhimõtteid ning oskab patsienti asendi vahetamisel juhendada või abistada;
* viib iseseisvalt läbi (ja vajadusel kohandab) patsiendi füsioteraapiaseanssi;
* oskab tuvastada abivahendi vajadust ning abistada sobiva abivahendi valikul;
* oskab dokumenteerida patsiendi füsioteraapia protsessi;
* analüüsib ja reflekteerib vähemalt ühe praktikabaasis kohatud patsiendi dokumentatsiooni.

**Koondhinne** **moodustub järgnevalt:**

* 40% kontrolltööde hinded,
* 20 % kodutööd;
* 40% praktikajuhendaja tagasiside ja hinnang (<http://lingid.ee/juhendajatagasiside>).
* Lõpphinde saamise eelduseks on kohustusliku praktikadokumentatsiooni tähtaegne esitamine ettenähtud formaadis aine Moodle`i kursusel. Kohustuslik praktikadokumentsioon hõlmab praktika õpimappi (esitada tuleb õpimapi 1., 3. ja 4. osa), praktikahinnangut ja elektroonset tagasisideküsimustikku ([h<http://lingid.ee/Praktikatagasiside>](http://lingid.ee/praktikatagasiside)).

Aine „Sisehaiguste füsioteraapia“ eest vastutav õppejõud on Kadri Medijainen (kadri.medijainen@ut.ee), kaasõppejõud: Ave Kängsepp

Praktikajuhend õppeaines „Füsioteraapia neuroloogias“

Aine „Füsioteraapia neuroloogias“ (KKSB.05.032) praktika eesmärk on soodustada auditoorsel õppetööl omandatud neuroloogilise füsioteraapia teadmiste ja oskuste kinnistumist ja uute omandamist kliinilises keskkonnas, anda praktilist kogemust ning nägemus tööst antud füsioteraapia valdkonnas töötamisest. Kokkuvõtlikult on praktika eesmärk erialaste teadmiste süvendamine ning esmaste praktiliste oskuste kinnistamine.

Praktika maht kokku on 90 tundi, mis reeglina sooritatakse kolme töönädala ehk 15 päeva jooksul, tähendades keskmiselt iga praktikapäeva kohta 6 tundi praktikaga seotud tegevusi. Viimati mainitu hõlmab tööd patsientidega (vähemalt 80% praktikamahust) ja praktikajuhendaja poolt antud kliinilise keskkonna väliselt täitmiseks mõeldud praktikaülesandeid (nt järgmiseks päevaks teraapia ette valmistamine).

Praktikant seab enesele ka individuaalsed praktikaeesmärgid, mida jagab praktika esimesel päeval praktikajuhendajaga. Praktikaeesmärkide saavutamist analüüsib praktikant vahetult pärast praktika lõppu õppeasutusse esitatavas õpimapis.

Loengutes, seminarides ja praktikumides läbitud teemad:

1. Neuroloogilise hindamise erinevad osad ja neuroloogilise füsioterapeutilise hindamise põhiprintsiibid.
2. Probleemi lahendamise protsess neuroloogilises füsioteraapias.
3. Neuroloogilise füsioteraapia aluseks olevad põhiprintsiibid ning füsioterapeutilised strateegiad neuroloogiliste patsientide käsitluses.
4. Siirdumiste abistamine, asendravi ning neuroloogilise kahjustusega patsiendi fasiliteerimine ja mobiliseerimine..
5. Abivahendite kasutamine neuroloogiliste patsientidel. Ratastoolide valik ja kohandamine.
6. Füsioteraapia neuromuskulaarsete haiguste korra
7. Füsioteraapia Parkinsoni tõve ja teiste ekstrapüramidaalsüsteemi kahjustuste (sh düstoonia) korral.
8. *Sclerosis multiplex*`i diagnoosiga haige füsioterapeutiline käsitlus.
9. Perifeersete närvihaiguste füsioterapeutiline käsitlus.
10. Postoperatiivne füsioterapeutiline käsitlus neuroloogilise kahjustusega (sh radikulopaatiaga) patsientidel.
11. Seljaajukahjustusega patsiendi füsioterapeutiline käsitlus.
12. Füsioteraapia epilepsia ja peavalu korral
13. Peaaju kahjustusega (sh nii TBI-ga kui ka insuldiga) patsientide füsioteraapia.
14. Füsioterapeutiline dokumentatsioon neuroloogilises füsioteraapias.

**Praktika õpiväljundid:**

oskab teostada neuroloogilise sümptomatoloogiaga patsiendi füsioterapeutilist hindamist, teades muuhulgas, kuidas hinnata lihastoonust ning kuidas hindamismeetodeid sobivaks kohandada;

analüüsib füsioterapeutilise hindamise tulemusi ja planeerib sellest lähtuvalt füsioterapeutilist sekkumist;

kirjeldadab spontaanseid asendeid ning siirdumismustreid neuroloogilise kahjustusega patsiendil;

viib iseseisvalt läbi neuroloogilise kahjustusega patsiendi füsioterapeutilist sekkumist, sh kasutades baastasemel asendravi, mobiliseerimise, fasiliteerimise ning siirdumise abistavaid võtteid, seda vajadusel kohandades;

oskab tuvastada abivahendi vajadust neuroloogilisel patsiendil;

oskab dokumenteerida neuroloogilise patsiendi füsioteraapia protsessi;

analüüsib ja reflekteerib vähemalt ühe praktikabaasis kohatud patsiendi dokumentatsiooni.

**Koondhinde moodustumine:**

* kaks iseseisvat tööd – a) varem koostatud neuroloogilise kahjustusega patsiendi füsioteraapiaaruande analüüsaruanne b) referaat (kumbki 10% koondhindest);
* kliinilise praktika juhendajapoolne tagasiside ja hinnang (<http://lingid.ee/juhendajatagasiside>), moodustab 40% koondhindest;
* kaks kontrolltööd (kumbki 20% koondhindest);
* Lõpphinde saamise eelduseks on kohustusliku praktikadokumentatsiooni tähtaegne esitamine ettenähtud formaadis aine Moodle`i kursusel. Kohustuslik praktikadokumentsioon hõlmab praktika õpimappi (esitada tuleb õpimapi 1., 3. ja 4. osa), praktikahinnangut ja elektroonset tagasisideküsimustikku (<http://lingid.ee/Praktikatagasiside>).

Aine „Füsioteraapia neuroloogias“ eest vastutav õppejõud on Kadri Medijainen (kadri.medijainen@ut.ee), kaasõppejududeks Hanna Kalajas-Tilga ning Margot Bergmann.

Praktikajuhend õppeaines „Laste füsioteraapia I“

Aine „Laste füsioteraapia I“ **(**KKSB. 05.033) praktika eesmärk on soodustada auditoorsel õppetööl omandatud laste füsioteraapia teadmiste ja oskuste kinnistumist ja uute omandamist kliinilises keskkonnas, anda praktilist kogemust ning nägemus tööst antud füsioteraapia valdkonnas töötamisest. Kokkuvõtlikult on praktika eesmärk erialaste teadmiste süvendamine ning esmaste praktiliste oskuste kinnistamine.

Praktika maht kokku on 90 tundi, mis reeglina sooritatakse kolme töönädala ehk 15 päeva jooksul, tähendades keskmiselt iga praktikapäeva kohta 6 tundi praktikaga seotud tegevusi. Viimati mainitu hõlmab tööd patsientidega (vähemalt 80% praktikamahust) ja praktikajuhendaja poolt antud kliinilise keskkonna väliselt täitmiseks mõeldud praktikaülesandeid (nt järgmiseks päevaks teraapia ette valmistamine).

Praktikant seab enesele ka individuaalsed praktikaeesmärgid, mida jagab praktika esimesel päeval praktikajuhendajaga. Praktikaeesmärkide saavutamist analüüsib praktikant vahetult pärast praktika lõppu õppeasutusse esitatavas õpimapis.

**Auditoorsel õppetööl käsitletud teemad:**

1. Lapse psühhomotoorne areng esimestel eluaastatel, sh arendusravi ja fasiliteerimistehnikad.
2. Peamisi füsioterapeutilisi probleeme põhjustav sümtomaatika ja füsioteraapia põhimõtted neonatoloogias.
3. Peamisi füsioterapeutilisi probleeme põhjustav sümptomaatika ja füsioteraapia põhimõtted pediaatrilises ortopeedias.
4. Peamisi füsioterapeutilisi probleeme põhjustav sümptomaatika ja füsioteraapia põhimõtted pediaatrilises neuroloogias.
5. Peamisi füsioterapeutilisi probleeme põhjustav sümptomaatika ja füsioteraapia põhimõtted pediaatrilises kardiopulmonoloogias.
6. Peamisi füsioterapeutilisi probleeme põhjustav sümptomaatika ja füsioteraapia põhimõtted pediaatrilises reumatoloogias.
7. Abivahendite vajadus ja kasutamine laste füsioteraapias.
8. Anamneesi võtmine ja erinevad hindamismeetodid laste füsioteraapias.
9. Lapse rühi ning kõnnimustri areng ja eripärad.
10. Füsioterapeutiline dokumentatsioon pediaatrilises füsioteraapias.

**Praktika õpiväljundid:**

Pärast praktika sooritamist üliõpilane

oskab pediaatriliselt patsiendilt ja/või lapsevanemalt võtta anamneesi;

oskab teostada pediaatrilise patsiendi füsioterapeutilist hindamist, teades muuhulgas, kuidas hindamismeetodeid lapsele sobivaks kohandada;

* oskab analüüsida füsioterapeutilise hindamise tulemusi ja seostada neid ealiste normidega;
* oskab teostada pediaatrilise patsiendi rühi, liikumismustrite ja kõnni analüüsi;
* oskab teostada pediaatrilise patsiendi liikumismustrite ja liigutustegevuste fasiliteerimist;

viib iseseisvalt läbi (ja vajadusel kohandab) pediaatrilise patsiendi füsioteraapiat;

oskab tuvastada abivahendi vajadust ning abistab sobiva abivahendi valikul;

oskab dokumenteerida pediaatrilise patsiendi füsioteraapia protsessi

analüüsib ja reflekteerib vähemalt ühe praktikabaasis kohatud patsiendi dokumentatsiooni,

**Koondhinne õppeaines „Laste füsioteraapia I“ moodustub järgnevalt:**

* 60% kontrolltööde hinded,
* 10% grupitöö ja selle ettekanne auditoorsel õppetööl
* 30% praktikajuhendaja tagasiside ja hinnang (<http://lingid.ee/juhendajatagasiside>).
* Lõpphinde saamise eelduseks on kohustusliku praktikadokumentatsiooni tähtaegne esitamine ettenähtud formaadis aine Moodle`i kursusel. Kohustuslik praktikadokumentsioon hõlmab praktika õpimappi (esitada tuleb õpimapi 1., 3. ja 4. osa), praktikahinnangut ja elektroonset tagasisideküsimustikku ([h<http://lingid.ee/Praktikatagasiside>](http://lingid.ee/praktikatagasiside)).

Aine „Laste füsioteraapia I“ eest vastutav õppejõud on Monika Mets (monika.mets@ut.ee).

## Praktikajuhend õppeaines „Füsioteraapia praktika“

Õppeaine „Füsioteraapia praktika” (KKSB.05.034) eesmärgiks on anda üliõpilasele praktilisi kogemusi füsioteraapia valdkonnas ja õpetada üliõpilast iseseisvalt teoreetilisi teadmisi füsioterapeutilises protsessis rakendama. Samuti on praktika eesmärgiks seni omandatud erialaste teadmiste süvendamine ja kinnistamine. Õpitakse tundma füsioteraapia teenuste eripära nii statsionaarses kui ka ambulatoorses etapis.

Füsioteraapia lõpupraktika kogumaht on 480 tundi. Praktika sooritatakse kolmes erinevas valdkonnas ehk kolmes nelja nädala pikkuses tsüklis, arvestusega, et igal praktikapäeval sooritab praktikant 8 tundi praktikaga seonduvaid tegevusi. **Neuroloogilise ja skeleti-lihassüsteemi füsioteraapia valdkond on kohustuslikud**. Sisehaiguste ning laste füsioteraapia valdkondadest valib üliõpilane ühe, endale meelepärase.

Üliõpilane täidab praktika õpimappi kõigis kolmes valdkonnas sooritatud praktikate jooksul. Täidetud **õpimapid** (3 tk) ning ühes praktikatsüklis koostatud nõuetekohase füsioteraapia **aruande** esitab üliõpilane õppeasutusse (aine Moodle kursusele) **mitte hiljem kui jooksva aasta 5. maiks** (või ÕISis märgitud kuupäevaks, kui see peaks erinema eelpool mainitud kuupäevast). Samuti täidab üliõpilane veebipõhiselt **tagasisideküsimustikud** (3 tk)praktikabaaside ning praktikajuhendajate kohta (vt <http://lingid.ee/Praktikatagasiside>). Aine vastutav õppejõud koostab eksamigraafiku nendele üliõpilastele, kes on korrektselt vormistanud ja tähtaegselt esitanud eelnimetatud praktikadokumentatsiooni ning millele tuginedes toimub akadeemiline vestlus.

Õppeaine „Füsioteraapia praktika“ lõppeb praktikaeksami ehk akadeemilise vestlusega. Akadeemiline vestlus toimub seminari vormis, kus osaleb erialaaine õppejõud ja kaasüliõpilased (reeglina need üliõpilased, kes on kaitsmiseks valinud samas praktikavaldkonnas koostatud füsioteraapia aruande). Praktikaeksamil esitab üliõpilane suulise ettekande praktikal koostatud aruande põhjal (kestusega 10 minutit, ilma Powerpoint ettekandeta) ning vastab eksamit vastu võtva õppejõu ning kaasüliõpilaste küsimustele, olles sealjuures valmis vajadusel demonstreerima ka praktilisi oskusi.

**Praktika õpiväljundid**:

Praktika läbimise peamiseks õpiväljundiks on võime teostada iseseisvalt kogu füsioterapeutiline protsess kolmes erinevas füsioteraapia valdkonnas, sh toetades erialaainete õpiväljundite kinnistumist.

**Üliõpilane**

* mõistab ja järgib praktikabaasi tööeetikat ja – korraldust;
* oskab suhelda patsientidega ning teha meeskonnatööd;
* tunneb erinevates valdkondades esinevate peamiste haiguste eripärasid ning oskab rakendada iseseisvalt oma teoreetilisi teadmisi praktilises tegevuses, sh olles suuteline praktikatsükli viimasel nädalal iseseisvalt teostama kogu füsioteraapia protsessi baastasemel füsioterapeudi tööks;
* analüüsib praktikabaasis täidetavat vähemalt ühe patsiendi füsioterapeutilist dokumentatsiooni ja koostab iseseisvalt nõuetekohase, korrektses eriala terminoloogias füsioteraapia aruande (ühe valdkonna aruanne esitatakse õppeasutusse);
* esitab lõpupraktika järgselt õppeasutuses toimuval akadeemilisel vestlusel kokkuvõtva ülevaate aruande patsiendiga teostatud füsioteraapia protsessi osadest.

**Koondhinde moodustumine**:

- Praktikajuhendajate hinnangud: 3 x 25% (<http://lingid.ee/juhendajatagasiside>) ;

- aruande kaitsmine (ettekanne ja järgnev diskussioon): 25%

Lõpphinde saamise eelduseks on kohustusliku praktikadokumentatsiooni korrektne ja tähtaegne esitamine. Kohustuslik praktikadokumentsioon hõlmab kolme sooritatud lõpupraktika valdkonna praktika õpimappi (täidetud 1., 3. ja 4. osa), kolme juhendaja praktikahinnagut, ühe patsiendi füsioteraapia aruannet ning ja kolme baasi kohta esitatud elektroonset tagasisideküsimustikku (<http://lingid.ee/Praktikatagasiside>).

Aine „Füsioteraapia praktika“ eest vastutav õppejõud on Monika Mets (monika.mets@ut.ee).

# Kasutatud kirjandus

1. Curtis R.C. Using goal-setting strategies to erich the practicum and internship experiences of beginning councelors. Journal of Humanistic Counceling. 2000, 38(4):194-206
2. Kolb D.A. Experiental learning: Experience as the source of learning and development. Pearson Education, 2015
3. Royse D., Dhooper S.S, Rompf E.L. Field instruction: A guide for social work students. 5th ed. Allynbacon, Boston, 2003
4. Sweitzer F. H., King M. A. The Successful Internship: Transformation and Empowerment in Experimential Learning. USA 2004 (eestikeelne tõlge „Edukas praktika – õppimine kogemuse kaudu”. Tõlkija: Nõmm E. Toimetaja: Pilli E. TÜ Kirjastus)
5. Tochel C. Haig A., Hesketh A., Cadzow A., Beggs K., Colthart I., Peacock H. The effectiveness of portfolios for post-graduate assessment and education: BEME Guide No 12. Med Teach. 2009 Apr;31(4):299-318.
6. Vahtramäe A., Sikk J., Kaldma M., Reva E., Koit K., Varendi M. Praktika Kõrgkoolis. Tartu 2011